
Εγκύκλιος ΧΧ/2026 

ΧΧ Σεπτεμβρίου, 2026

Προς Προσωπικό Τμήματος Φορολογίας

Αναθεώρηση ελάχιστων και μέγιστων ποσοστών απόδοσης που καθορίζονται στις παραγράφους 14, 18 και 25 της Εγκυκλίου 6/2023 
2. Στο πλαίσιο της εφαρμογής της παραγράφου 7(γ) της Εγκυκλίου 6/2023 με τίτλο «Μέτρα Απλούστευσης για πρόσωπα που απαλλάσσονται από την υποχρέωση τήρησης Κυπριακού Φακέλου Τεκμηρίωσης Τιμών Ελεγχόμενων Συναλλαγών με βάση το εδάφιο (9)(α) του άρθρου 33 του περί Φορολογίας του Εισοδήματος Νόμου», το Τμήμα Φορολογίας προβαίνει σε αναθεώρηση των ελάχιστων και μέγιστων ποσοστών απόδοσης που προβλέπονται για τα  εν λόγω μέτρα απλούστευσης. 
3. Τα αναθεωρημένα ποσοστά απόδοσης εφαρμόζονται από το φορολογικό έτος 2026 και παραμένουν σε ισχύ μέχρι την επόμενη αναθεώρησή τους. Σε περίπτωση επόμενης αναθεώρησης, θα καθορίζεται η ημερομηνία έναρξης της εφαρμογής των νέων ποσοστών απόδοσης.
4. Τα ποσοστά απόδοσης που καθορίζονται στις παραγράφους 14, 18 και 25 της Εγκυκλίου 6/2023 για τις τρεις υποκατηγορίες συναλλαγών χρηματοδότησης και τα αντίστοιχα αναθεωρημένα ποσοστά καθορίζονται ως ακολούθως:
Α. Συναλλαγές χρηματοδότησης μεταξύ συνδεδεμένων προσώπων χρηματοδοτούμενες από χρηματοπιστωτικά μέσα – Μέρος Δ1 - παράγραφος 14
5. Σε αντίθεση με το μέτρο απλούστευσης της παραγράφου 14 της Εγκυκλίου 6/2023, βάσει του οποίου εφαρμόζεται ενιαία ελάχιστη απόδοση ανεξαρτήτως της χρηματοοικονομικής ικανότητας της εξεταζόμενης επιχείρησης για την ανάληψη κινδύνων από πλευράς ιδίων κεφαλαίων, η αναθεωρημένη ελάχιστη απόδοση διαφοροποιείται με βάση το αποτέλεσμα της λειτουργικής ανάλυσης που απαιτείται σύμφωνα με τις παραγράφους 4(α) και 4(β) της Εγκυκλίου και, ειδικότερα, ανάλογα με το κατά πόσο η εξεταζόμενη επιχείρηση ασκεί έλεγχο επί των κινδύνων που συνδέονται με τις υπό εξέταση συναλλαγές και διαθέτει την χρηματοοικονομική ικανότητα να αναλάβει τους εν λόγω κινδύνους, ως ακολούθως:
	Ποσοστό Απόδοσης της Εγκυκλίου 6/2023
	Αποτέλεσμα Λειτουργικής Ανάλυσης
	Αναθεωρημένο Ποσοστό Απόδοσης

	Ελάχιστη απόδοση ύψους 2,5 εκατοστιαίων μονάδων πριν από την αφαίρεση των φόρων, ανεξαρτήτως του αν η επιχείρηση έχει τη χρηματοοικονομική ικανότητα για την ανάληψη κινδύνων από πλευράς ιδίων κεφαλαίων.
	Η εξεταζόμενη επιχείρηση δεν ασκεί έλεγχο επί των κινδύνων που συνδέονται με τις υπό εξέταση συναλλαγές και δεν έχει την χρηματοοικονομική ικανότητα να αναλάβει τους εν λόγω κινδύνους.

	Η ελάχιστη απόδοση καθορίζεται σε 0,5 εκατοστιαία μονάδα πριν από την αφαίρεση των φόρων.

	
	Σε όλες τις λοιπές περιπτώσεις συναλλαγών χρηματοδότησης που εμπίπτουν στην παράγραφο 14.
	Η ελάχιστη απόδοση καθορίζεται σε 2 εκατοστιαίες μονάδες πριν από την αφαίρεση των φόρων.


Β. Συναλλαγές χρηματοδότησης σε συνδεδεμένα πρόσωπα χρηματοδοτούμενες από ίδια κεφάλαια – Μέρος Δ.2 - παράγραφος 18
	Ποσοστό Απόδοσης της Εγκυκλίου 6/2023
	Αναθεωρημένο Ποσοστό Απόδοσης

	Ελάχιστη απόδοση ίση με το επιτόκιο απόδοσης του δεκαετούς κυβερνητικού ομολόγου του κράτους στο οποίο δραστηριοποιείται ο δανειζόμενος, αυξημένο κατά 3,5 εκατοστιαίες μονάδες πριν από την αφαίρεση των φόρων.
	Ελάχιστη απόδοση ίση με το επιτόκιο απόδοσης του δεκαετούς κυβερνητικού ομολόγου του κράτους στο οποίο δραστηριοποιείται ο δανειζόμενος, αυξημένο κατά 2,25 εκατοστιαίες μονάδες πριν από την αφαίρεση των φόρων.


Γ. Συναλλαγές χρηματοδότησης από συνδεδεμένα πρόσωπα, στον βαθμό που χρησιμοποιούνται στην επιχείρηση – Μέρος Δ3 - παράγραφος 25
	Ποσοστό Απόδοσης της Εγκυκλίου 6/2023
	Αναθεωρημένο Ποσοστό Απόδοσης

	Μέγιστο κόστος δανεισμού ίσο με το επιτόκιο απόδοσης του δεκαετούς κυβερνητικού ομολόγου της Κυπριακής Δημοκρατίας, αυξημένο κατά 1,5 εκατοστιαία μονάδα πριν από την αφαίρεση των φόρων.
	Μέγιστο κόστος δανεισμού ίσο με το επιτόκιο απόδοσης του δεκαετούς κυβερνητικού ομολόγου της Κυπριακής Δημοκρατίας, αυξημένο κατά 1,75 εκατοστιαίες μονάδες πριν από την αφαίρεση των φόρων.


6. Για σκοπούς εφαρμογής των αναθεωρημένων ποσοστών απόδοσης των παραγράφων 18 και 25 της Εγκυκλίου, όταν η συναλλαγή χρηματοδότησης είναι σε νόμισμα διαφορετικό από το εγχώριο νόμισμα του κράτους στο οποίο δραστηριοποιείται ο δανειζόμενος, χρησιμοποιείται το επιτόκιο απόδοσης του δεκαετούς κυβερνητικού ομολόγου του εν λόγω κράτους που είναι σε νόμισμα ίδιο με το νόμισμα του δανείου, εφόσον αυτό είναι διαθέσιμο στην ιστοσελίδα του Τμήματος Φορολογίας.
7. Εάν το σχετικό επιτόκιο δεν είναι διαθέσιμο, το υπόχρεο πρόσωπο, δυνάμει του άρθρου 33(7) του περί Φορολογίας του Εισοδήματος Νόμου, θα πρέπει να επικοινωνεί με τη Μονάδα Ενδοομιλικών Συναλλαγών για τον καθορισμό του επιτοκίου αναφοράς που θα χρησιμοποιηθεί για σκοπούς εφαρμογής του μέτρου απλούστευσης.
8. Σημειώνεται ότι το ελάχιστο περιθώριο κέρδους (profit mark-up) ύψους 5 εκατοστιαίων μονάδων επί των σχετικών δαπανών, που εφαρμόζεται για σκοπούς του μέτρου απλούστευσης για υπηρεσίες χαμηλής προστιθέμενης αξίας, σύμφωνα με το Μέρος Δ4, παράγραφος 31 της Εγκυκλίου 6/2023, παραμένει σε ισχύ χωρίς μεταβολή. Όλες οι λοιπές προϋποθέσεις και διατάξεις της Εγκυκλίου 6/2023 σχετικά με την εφαρμογή των μέτρων απλούστευσης παραμένουν σε ισχύ χωρίς οποιαδήποτε μεταβολή.

		
Υπουργείο Οικονομικών, Τμήμα Φορολογίας, 1471 Λευκωσία,
Γωνία Μιχαλάκη Καραολή & Γρηγόρη  Αυξεντίου 1096 Λευκωσία
Ηλεκτρονικό ταχυδρομείο:hq@tax.mof.gov.cy  
Iστοσελίδα: www.mof.gov.cy/tax 

Σελίδα 2 από 2

image1.jpeg
TMHMA
O®OPOAOTrIAX

TAX DEPARTMENT




image2.jpeg
7=

==

/7

\ £

4

|
o/




